વસંતપંચમીનું પર્વ રવિવાર, 21મી જાન્યુઆરીની સાંજે ગાયત્રી ચેતના સેન્ટર પર ઊજવાયું. સેન્ટરના મુખ્ય હોલમાં બધા એકત્રિત થયા બાદ પ્રજ્ઞાગીત સમર્પિત કરવામાં આવ્યાં. બાળસંસ્કાર શાળાનાં બાળકોએ પવિત્ર ભાવ સાથે પ્રજ્ઞાગીતો ગાઈને વાતાવરણ ભક્તિમયની સાથે પ્રેરણામયી બનાવી દીધું. કાર્યક્રમનું સમાપન વિરાટદીપ યજ્ઞ સાથે થયું, જેમાં અનેક દીપકો પ્રજ્વલિત કરવામાં આવ્યા. પ્રત્યેક દીવા પ્રગટાવવાની સાથે દરેક વ્યક્તિએ યુગનિર્માણ યોજનાના આ પરિવર્તનકારી કાર્યક્રમોમાં ભાગીદાર થવાનો સંકલ્પો લીધા. ગાયત્રી ચેતના સેન્ટરના પરિજનોએ આ વર્ષે યુવાક્રાંતિ યોજનાને વધુ ગતિશીલ કરવાનો તથા પ્રત્યેકની અંદર યુવાશક્તિને જાગરિત કરી નવઉત્થાન માટે સમર્પિત કરવાનો સંકલ્પ કર્યો.